Rīgā

|  |  |  |  |
| --- | --- | --- | --- |
|  | 18.06.2021 | Nr. | 12/A-7/3498 |
|  |  |  |  |
| Uz | 03.06.2021 | Nr. | VSS-530, 22 6§ |

|  |
| --- |
| **Ekonomikas ministrija** |

|  |
| --- |
| *Par rīkojuma projektu “Par valsts nekustamā īpašuma Krīvu ielā 11, Rīgā pārdošanu” VSS-530* |

Finanšu ministrija atbilstoši kompetencei ir izskatījusi Ekonomikas ministrijas sagatavoto Ministru kabineta rīkojuma “Par valsts nekustamā īpašuma Krīvu ielā 11, Rīgā pārdošanu”, sākotnējās ietekmes novērtējuma ziņojumu (anotāciju) un Ministru kabineta sēdes protokollēmuma projektu, un izsaka tālāk minētos iebildumus un priekšlikumus.

**Iebildumi.**

1. Lūdzam anotācijas I sadaļas 2.punktā 5.-6.lp. svītrot norādīto informāciju, kas saistīta ar to, ka Ekonomikas ministrija, organizējot valsts nekustamā īpašuma atsavināšanu, ir iecerējusi uz pakalpojuma līguma pamata piesaistīt SIA “Publisko aktīvu pārvaldītājs Possessor”. Vienlaikus lūdzam minēto svītrot arī pievienotajā Ministru kabineta sēdes protokollēmuma projektā.

2. Anotācijas I sadaļas 2.punktā norādīts, ka valsts nekustamajam īpašumam nav pirmpirkuma tiesīgās personas, taču atbilstoši anotācijā norādītājam uz valsts nekustamā īpašuma sastāvā esošās zemes vienības (zemes vienības kadastra apzīmējums 0100 115 0309) atrodas nekustamā īpašuma Dzērbenes ielā 27, Rīgā, kadastra Nr. 0100 115 0310 sastāvā esošās būves ar kadastra apzīmējumu 0100 115 0309 013, daļa (0.0251 ha).

Publiskas personas mantas atsavināšanas likuma (turpmāk – Atsavināšanas likums) 4.panta ceturtās daļas 9.punkts nosaka, ka atsevišķos gadījumos publiskas personas mantas atsavināšanu var ierosināt zemesgrāmatā ierakstītās ēkas (būves) īpašnieks vai visi kopīpašnieki, ja viņi vēlas nopirkt publiskai personai piederošu nekustamo īpašumu, kas sastāv no zemesgabala un nedzīvojamās ēkas (būves), un uz šā zemesgabala atrodas arī viņiem piederoša ēka (būve), bet zemesgabala sadale nav pieļaujama atbilstoši normatīvo aktu noteikumiem par vispārīgo teritorijas plānošanu, izmantošanu un apbūvi.

Atsavināšanas likuma 44.panta piektā daļa paredz, ja šā likuma 4.panta ceturtās daļas 9.punktā minētā persona savas pirmpirkuma tiesības uz publiskas personas nedzīvojamo ēku (būvi) un zemesgabalu, uz kura atrodas arī šīs personas īpašumā esoša ēka (būve), nevar izmantot vai neizmanto, tai ir zemes nomas tiesības un pienākums maksāt nomas maksu par savā īpašumā esošajai ēkai (būvei) funkcionāli piekrītošo nomas vajadzībām noteikto zemesgabalu. Minētā publiskas personas nedzīvojamā ēka (būve) un zemesgabals netiek atsavināts citām personām, izņemot gadījumu, kad publiska persona nekustamo īpašumu nodod bez atlīdzības citai publiskai personai valsts pārvaldes funkciju veikšanai.

Ievērojot minēto, lūdzam skaidrot, kāpēc uz valsts zemes vienības esoša būvju daļas īpašniekam nerodas pirmpirkuma tiesības uz valsts nekustamo īpašumu.

Vienlaikus norādām, ka uz valsts īpašumā esošās zemes vienības (zemes vienības kadastra apzīmējums 0100 115 0309) atrodas arī būves (būves kadastra apzīmējums 0100 115 0310 001) Dzērbenes ielā 27, Rīgā, daļa, kas ietilpst nekustamā īpašuma nekustamā īpašuma (kadastra Nr. 0100 115 0310) sastāvā. Ievērojot minēto, lūdzam attiecīgi precizēt rīkojuma projekta anotāciju.

3. Anotācijas I sadaļas 2.punktā norādīts, ka valsts nekustamā īpašuma sastāvā esošo būvju telpas ir kopumā iznomātas ar sešiem dažādiem telpu nomas līgumiem, tostarp, Valsts zinātniskajam institūtam – atvasinātai publiskai personai “Fizikālās enerģētikas institūts”.Atsavināšanas likuma 4.panta pirmā daļa nosaka, ka valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Ievērojot minēto, tiesiskās skaidrības nodrošināšanai, lūdzam skaidrot, vai minētais institūts telpas valsts nekustamajā īpašumā izmanto valsts pārvaldes uzdevumu īstenošanai.

**Priekšlikumi.**

1. Anotācijas I sadaļas 2.punktā norādīts, ka Izglītības un zinātnes ministrija un Ekonomikas ministrija bija panākušas vienošanos, ka Eiropas Reģionālās attīstības fonda un valsts budžeta pirmās projektu iesniegumu atlases kārtas ietvaros pieejamo finansējums 1 073 000 *euro* apmērā, kas bija pieejams darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” īstenošanai, tiks pārdalīts Ekonomikas ministrijai, valsts nekustamā īpašuma Krīvu ielā 11, Rīgā, energoefektivitātes paaugstināšanas pasākumu veikšanai, lai valsts nekustamo īpašumu padarītu piemērotu tehnoloģijas pārneses funkciju īstenošanai.

Ievērojot anotācijā norādīto, lūdzam anotācijā skaidrot, vai nekustamajā īpašumā jau ir veikti energoefektivitātes paaugstināšanas pasākumi, izmantojot minēto finansējumu, un skaidrot, vai tādā gadījumā valsts nekustamā īpašuma atsavināšana ir pieļaujama – vai tiek izpildīti attiecīgā projekta nosacījumi.

2. Anotācijas I sadaļas 2.punktā norādīts, ka valsts nekustamā īpašuma sastāvā esošo būvju telpas kopumā ir iznomātas ar sešiem dažādiem telpu nomas līgumiem. Vienlaikus, no pievienotajiem paskaidrojošiem materiāliem izriet, ka ir noslēgti 4 telpu nomas līgumi. Ievērojot minēto, lūdzam nepieciešamības gadījumā precizēt anotācijā norādīto informāciju.

|  |  |  |
| --- | --- | --- |
| Administrācijas vadītāja | (paraksts\*) | I.Braunfelde |
|  |  |  |

|  |
| --- |
| \*Dokuments ir parakstīts ar drošu elektronisko parakstu |

Jermacāne 67-083-802

Ilga.Jermacane@fm.gov.lv

Ivanova 67-095-505

Karina.Ivanova@fm.gov.lv

Bružas 29-264-491

Vita.Bruzas@vni.lv